Document ID: 32001R1239

Padomes Regula (EK) Nr. 1239/2001
(2001. gada 19. jūnijs),
ar ko labo Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 36. un 37. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā:
(1) Ar Regulu (EK) Nr. 2699/2000 [2]inter alia grozīja Regulas (EK) Nr. 2201/96 [3] I sadaļu un, neizmainot saturu, attiecīgi laboja noteikumus, kas reglamentē atbalsta shēmu par žāvētu vīģu un plūmju, kas iegūtas no d’Ente plūmēm, pārstrādi. Pašlaik ar šīs regulas 6.a pantu izveido shēmu, kas agrāk bija iekļauta Regulas (EK) Nr. 2201/96 2. līdz 6. pantā. Lai ievērotu šo jauno variantu, būtu jāgroza minētās regulas 31. panta teksts, ar kuru paredz izdevumus, ko finansē Eiropas Lauksaimniecības virzības un garantiju fonda (ELVGF) Garantiju nodaļa.
(2) Tajā pašā 31. pantā atsauce uz Regulu (EEK) Nr. 729/70 [4], kura ir atcelta, būtu jāaizstāj ar atsauci uz Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu [5],
IR PIEŅĒMUSI ŠO REGULU.
1. pants
Regulas (EK) Nr. 2201/96 31. pantu aizstāj ar šādu:
"31. pants
Izdevumi, kas radušies saskaņā ar 2., 6.a, 7. pantu, 9. panta 4. un 5. punktu un 10. panta 30. punktu, ir uzskatāmi par intervenci lauksaimniecības tirgu stabilizēšanai Padomes 1999. gada 17. maija Regulas (EK) Nr. 1258/1999 par kopējās lauksaimniecības politikas finansēšanu [6] 1. panta 2. punkta b) apakšpunkta nozīmē."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Regula uzliek saistības kopumā un ir tieši piemērojama visās dalībvalstīs.
Luksemburgā, 2001. gada 19. jūnijā

Labels: 15
17
19
6